นีโอยูนิเวิร์ส (เอ็กซีคิวชั่นแนล)

ลักษณะเกม

โดยกล่าวถึงเป็นเกมที่มีผู้เล่นนิยมเล่นกันมากทั่วโลก โดยในสัปดาห์แรกที่เกมวางจำหน่ายมีผู้เล่นร่วมเล่น 1,500,000 คน โดยในปัจจุบัน(คำกล่าวในเรื่อง) มีผู้เล่นอย่างน้อย 7,000,000 คน และคาดว่าจำนวนผู้เล่นจะเพิ่มขึ้นอีก 25 เปอร์เซนต์ในแต่ละเดือน

ระบบเกม

เกมนี้ใช้ระบบเวอร์ชวลเรียลลิตี ซึ่งผู้เล่นสามารถเข้าถึงเกมได้เพียงสวมหูฟังที่แถมมาพร้อมชุดของเกมแล้วหลับตาเท่านั้น ผู้เล่นสามารถบังคับเกมได้โดยการใช้คลื่นสมอง ฟังดูเหมือนว่าอันตราย แต่ปัจจุบันผู้ดูแลระบบของเกมสามารถรักษาความปลอดภัยไว้ได้ 100 เปอร์เซนต์ แต่ถึงยังไงก็ดี ตัวเกมบังคับไว้ว่าไม่ให้ผู้เล่นเล่นเกมมากกว่าวันละ 7 ชั่วโมง เพื่อความปลอดภัยของตัวผู้เล่นเอง 
(ด้วยเหตุใดไม่ทราบ เกมนี้ยังไม่มีโปรแกรมโกงใดๆเกิดขึ้นเลย)
ระบบการจัดการเซิร์ฟเวอร์ ของเกมนี้ จัดการโดยการนำผู้เล่นทั้งหมดในเกมไว้ในเซิร์ฟเวอร์เพียงเซิร์ฟเวอร์เดียว ซึ่งต่างจากเกมออนไลน์อื่นๆ ที่จะต้องมีการแยก เซิร์ฟเวอร์ เพื่อลดความแออัดของผู้เล่น 
เกมนี้ใช้ระบบท้องถิ่นที่ทำให้การเกิดของตัวละครนั้นมีความสัมพันธ์กับสถานที่อยู่จริงของผู้เล่น คือคนที่อยู่บ้านใกล้กันเมื่อเล่นเกม Neo Universe จะมีจุดเริ่มต้นอยู่ใกล้ๆกัน การที่อยู่คนละดวงดาว อาจหมายถึงอยู่คนละประเทศ หรือทวีปได้เลยทีเดียว
เกมนี้ มีสิ่งสำคัญสิ่งหนึ่งในการเล่นคือพลังจิต ที่เรียกว่า ESP ผู้เล่นโดยทั่วไปมี  ESP ในระดับที่จำกัดซึ่งก็เพียงพอในการเล่นเกมนี้ แต่ก็มีผู้เล่นที่มี ESP สูงกว่าคนทั่วไปที่เรียกกันว่า "ผู้มีพลังจิต" ซึ่งผู้เล่นที่มี ESP มากกว่าคนทั่วไปนั้นถือว่าได้เปรียบหรือโกงผู้เล่นอื่นไปด้วยเพราะมีค่าสถานะพื้นฐาน สูงกว่าผู้เล่นทั่วไป แต่ในปัจจุบันภายในเกมยังไม่มีการวิจารณ์ในเรื่องดังกล่าวในผู้เล่นด้วยกัน นอกจากการพูดคุยในของพนักงานของผู้ให้บริการ

Ruler

เป็นผู้อยู่ในตำแหน่งสูงสุดของเกมและของบริษัทผู้ให้บริการ เป็นควอตัมคอมพิวเตอร์ที่ได้บรรจุปณิธานสูงสุดของผู้สร้างที่ได้เสียชีวิตไปแล้วเอาไว้ และไม่มีใครสามารถควบคุมทั้งจากภายในและภายนอกได้ มีตำนานว่าRulerมีตัวตนอยู่ในเกมแต่ไม่ปรากฏว่าอยู่ที่ไหนและมีหน้าตาอย่างไร และตัวRulerนั้นมีประสิทธิภาพที่มากมายมหาศาลขนาดที่สามารถส่งผลต่อโลกแห่งความเป็นจริงได้ จึงมีตำนานถึงภารกิจจบเกม ที่ว่าผู้ที่สามารถไปสู่ Ruler ได้จะสามารถขอพรจาก Ruler ได้ ซึ่งเรื่องนี้ไม่มีหลักฐานใดๆทั้งสิ้นแม้แต่ผู้จากผู้สร้างเกมเองก็ตาม

ระบบวิวัฒนาการ

เป็นเนื้อหาของเกมที่ได้เพิ่มเข้ามาหลังจากจบเหตุการณ์สงครามบ้านวินเชสเตอร์ เป็นระบบที่ทำให้เกมมีความเปลี่ยนแปลงมากขึ้นเพราะระบบวิวัฒนาการนี้ทำให้ตัวเกมมีการเปลี่ยนแปลงในทุก ๆ ด้าน เช่น มอนสเตอร์ที่มีอายุยืนยาวจะแข็งแกร่งขึ้น สมบัติที่ไม่มีใครค้นพบอาจเปลี่ยนจากไอเท็มธรรมดากลายเป็นสมบัติในตำนานได้ หรือกระทั่งเปลี่ยนแปลงภูมิประเทศได้เลยทีเดียว ซึ่งระบบวิวัฒนาการนี้มีอัตราไม่เท่ากันในแต่ละพื้นที่และทำให้เกิดการแย่งชิงพื้นที่ยึดครองในดาวต่าง ๆ เพื่อแย่งชิงทรัพยากร

การสิ้นสุดเกม

การสิ้นสุดเกม หรือเกมโอเวอร์ ถือเป็นสิ่งที่ร้ายแรงที่สุดของเกมนี้ เกมนี้หาก HP เหลือ 0 จะถือว่าหมดสติแต่ถ้าหากไม่ได้รับการชุบชีวิตภายใน 10 นาทีจะถือว่าผู้เล่นได้ เกมโอเวอร์ ซึ่งโทษของการเกมโอเวอร์คือ เลเวลลดลง 15 เลเวล และทรัพย์สินทั้งหมดและเงินเหลือ 0 แต่ในช่วงหลังจบสงครามบ้านวินเชสเตอร์ได้มีการเปลี่ยนกฎข้อนี้ไป ซึ่งผู้ที่เกมโอเวอร์จะไม่ถูกลดเลเวลลง 15 เลเวล แต่ก็ยังคงสูญเสียทรัพย์สินทั้งหมดอยู่เหมือนเดิมและจะล๊อคอินเข้าเกมได้หลังจากผ่านไปนาน48ช.ม. แต่หลังจากอีเวนท์ที่โฮลี่ออเดอร์ได้ทำการรวบรวมกุญแจครบ12ดอกและเปิดไฟร์วอลออก กฎของการเกมโอเวอร์ได้เปลี่ยนอีกครั้งโดยที่ระยะเวลารอคอยหลังการเกมโอเวอร์ถูกปรับลดลงเหลือเพียง 8ช.ม.
สำหรับอาชีพพิเศษบางอาชีพ เช่น คีย์มาสเตอร์ หากเกมโอเวอร์จะต้องเริ่มต้นที่เลเวล 1 อีกครั้ง ส่วนทรัพย์สินและเงินทั้งหมดจะกลายเป็น 0 และสำหรับเกมส์มาสเตอร์ หากเกมส์โอเวอร์จะถูกถอดสิทธิ์การเป็นเกมส์มาสเตอร์ทันที และกลายเป็นผู้เล่นใหม่ที่เริ่มจากเลเวล1ด้วยเช่นเดียวกัน

นักประดิษฐ์

เป็นอาชีพที่เทียบเท่ากับ ช่างตีเหล็ก หรือวิศวกร ในเกมส์อื่นๆ แต่ในเกมนี้จะโดดเด่นเป็นพิเศษเพราะยังไม่เคยปรากฏในการ์ตูนเรื่องใดๆ ที่ผู้เล่นสามารถ "คิดสร้างไอเท็มได้อิสระ" ซึ่งความสามารถของนักประดิษฐ์ในเกมนี้จะแยกออกจากความสามารถในการต่อสู้ ทำให้แม้เลเวลพื้นฐานจะน้อยแต่ถ้ามีความสามารถในการประดิษฐ์สูงก็สามารถสร้างอุปกรณ์ชั้นสูงได้

เกมมาสเตอร์

เป็นผู้เล่นพิเศษประเภทหนึ่ง ซึ่งต่างจากในเกมส์ออนไลน์อื่นๆ เนื่องจากแม้เกมมาสเตอร์จะเป็นพนักงงานของผู้ให้บริการ แต่ก็ไม่ได้รับสิทธิพิเศษเกินไปกว่าผู้เล่นทั่วไปแม้แต่น้อย (แม้ที่มาของอาวุธ 5 ดาวของเกมมาสเตอ์จะเป็นปริศนา) ยังอยู่ภายใต้กฎของ Ruler ทุกประการ หน้าที่ของเกมมาสเตอร์จึงไม่ได้เกินไปกว่าการเป็นตำรวจชาวบ้านทั่วๆ ไปเท่านั้น อนึ่งเกมมาสเตอร์มีดาวเคราะห์เป็นของตัวเองคือ ดาวเล็กซิตรอน (LEXITRON)

กบฏเกมมาสเตอร์ และเกมมาสเตอร์ในปัจจุบัน

ปรากฏในตอนที่ 82 และ 83 เป็นที่เหตุการณ์เกิดขึ้นก่อนการเข้าเล่นเกมของกานดา ที่จู่ๆ เกมมาสเตอร์กลุ่มในกลุ่มของเกมมาสเตอร์โฮลี่ออเดอร์ ก่อกบฏต่อเกมมาสเตอร์ทั้ง 205 คน (จาก 217) ที่เหลือและจัดการกับ เกมมาสเตอร์เกียร์ที่เป็นอดีตหัวหน้าเกมมาสเตอร์ แล้วทำลายดาวเล็กซิตรอนเพื่อไม่ให้อดีตเกมมาสเตอร์รวมตัวกันใหม่ จากนั้นเกมมาสเตอร์โฮลี่ออเดอร์จึงก่อตั้งกลุ่มเกมมาสเตอร์ใหม่ขึ้นมาและปล่อยข่าวลือที่ปรากฏในเรื่องหลังจากนี้

Event Horizon

เป็นชื่อภารกิจ ที่มอบให้แก่ผู้เล่นที่ถูกคัดเลือกมา 12 คน จากผู้เล่นทั้งหมดเพื่อทำการรักษาผนึกไฟร์วอลล์ที่อยู่กลางอวกาศของเกม ซึ่งถือได้ว่าเป็นเควสต์หรือภารกิจที่อาจจะเรียกว่ายิ่งใหญ่ที่สุดในเกม Neo Universe และฝ่ายเกมมาสเตอร์ต้องการที่จะเปิดผนึกของไฟร์วอลล์ด้วยเหตุผลบางอย่าง จึงได้ทำการไล่ล่าผู้ถือกุญแจทั้ง 12 คน และสามารถแย่งชิงกุญแจได้แล้ว 11 ดอก เหลือเพียงกุญแจที่อยู่กับมัจฉา หัวหน้าสูงสุดของกองกำลังต่อต้าน GM เท่านั้น เพราะเธอสามารถหลบหนีการไล่ล่าของเกมมาสเตอร์มาได้ตลอด จนเมื่อเธอมาถึงดาวลาพิวต้า เธอจึงรวบรวมผู้เล่นที่มีความต้องการกำจัดเกมมาสเตอร์เช่นเดียวกับเธอ เพื่อจัดตั้งกองกำลังต่อต้าน GM ขึ้น เนื่องจากข้อจำกัดของการเป็นคีย์มาสเตอร์ ทำให้มัจฉาไม่สามารถปกป้องกุญแจโดยลำพังได้
แต่หลังจากที่ไวพจน์ได้รับกานดาเข้ามาอยู่ใน กองกำลังต่อต้าน GM ทำให้ข้อมูลของกองกำลังต่อต้าน GM รั่วไปถึงเกมมาสเตอร์ เพราะในตัวของกานดาได้ถูกติดตั้งสกิลอินสตอลโดยเกมมาสเตอร์ชิลลี่ ทำให้เขาสามารถเข้าล็อกอินเข้าไปในตัวละครของกานดาได้ กองกำลังต่อต้านGM จึงต้องเผชิญหน้ากับเกมมาสเตอร์ในที่สุด

คีย์มาสเตอร์

คีย์มาสเตอร์เป็นอาชีพของผู้เล่นที่ได้รับเควสต์ Event Horizon ซึ่งจะได้รับความสามารถที่เหนือกว่าผู้เล่นทั่วไปอย่างมาก เทียบเท่ากับเกมมาสเตอร์เลยทีเดียว ผู้เล่นอาชีพดังกล่าวจะมีหน้าที่ปกป้องและรักษากุญแจผนึกไฟร์วอลล์ โดยจะได้ถือครอง Game Over Item เพื่อใช้ดูแลกุญแจไฟร์วอลล์ด้วย
คีย์มาสเตอร์จะถูกผู้ดูแลกฎของเกม (Ruler) ตั้งกฎไม่ให้ฆ่าผู้เล่นมากเกินไป มิฉะนั้นจะถูกยึดสิทธิการเป็นคีย์มาสเตอร์ ทำให้มีข้อจำกัดในการต่อสู้ระหว่างผู้เล่นด้วยกัน
หากคีย์มาสเตอร์เสียชีวิต จะถูกยึดสิทธิในการเป็นคีย์มาสเตอร์ทันที ส่วนกุญแจและ Game Over Item จะถูกเก็บเข้าคลังแสงอวกาศของ Neo Universe นอกจากนี้ ผู้เล่นจะถูกโทษปรับให้เลเวลเหลือเพียง 1 เมื่อคืนชีพ ทรัพย์สินและเงินกลายเป็นศูนย์

ไฟร์วอลล์

ตามข้อมูลคือ เป็นประตูที่กั้นไม่ให้มอนสเตอร์ระดับสูงข้ามเข้ามาสู่ฟิลด์ปกติ ปัจจุบันทราบว่ามีอยู่เพียง 1 ที่เท่านั้น คือที่ ดาวเวอร์เท็กซ์ ซึ่งจากบทสนทนาในตอนที่ 47 เข้าใจได้ว่ายังมีบางอย่างอยู่ด้านหลังไฟร์วอลล์

สถานที่ภายในเกม

เกม Neo Universe เป็นเกมที่สามารถเดินทางข้ามระหว่างดวงดาวได้ ในปัจจุบันมีการยืนยันถึงดวงดาวที่มีผู้เล่นอาศัยแล้วทั้งหมด 4 ดาว นอกจากนี้ทฤษฎีของจักรวาลในเรื่องนี้ไม่เป็นไปตามหลักฟิสิกส์จริง คือ มีน้ำรองรับจักรวาลอยู่ไม่ได้เป็นช่องว่างเวิ้งว้าง

ดาวมิวเอร่า

ดาวมิวเอร่า เป็นดาวที่มีทรัพยากรพวกสินแร่มูลค่ามหาศาลอยู่มากมาย และอาศัยความมั่งคั่งทางทรัพยากรพัฒนาเทคโนโลยีเพื่อรับมือกับการรุกรานจากดาวอื่นๆ มีเจ้าหญิงจันทราวารีเป็นผู้ปกครองดาว

ดาวเล็กซิตรอน (LEXITRON)

ปรากฏครั้งแรกในตอนที่ 82 เป็นดาวเคราะห์ที่เป็นฐานทัพเก่าของเกมมาสเตอร์ แต่หลังจาก"เหตุการณ์กบฏเกมมาสเตอร์" เกมมาสเตอร์โฮลี่ออเดอร์ได้สั้งให้ทำลายดาวดวงนี้เพื่อไมให้ อดีตเกมมาสเตอร์กลับมารวมตัวกันได้ ตามเนื้อเรื่องในปัจจุบันจึงไม่ดาวดวงนี้ปรากฏ